Geldgedagtes: Geestelike rekeningkunde | Landbou
Geldgedagtes: Geestelike rekeningkunde
Die Departement van Landbou, Bosbou en Visserye én die Landbounavorsingsraad (LNR) is tegnies insolvent. Foto: Andries Gouws
In die afgelope paar jaar is baie werk gedoen oor die sielkunde van geld en die vooroordele wat ons as mense het wanneer dit by geldsake kom. In 'n reeks rubrieke kyk ek dieper daarna.
Geld is iets wat mense baie vreemde dinge laat doen. En dit is te verstane, want in die wêreld waarin ons leef, is geld mag. As jy geld het, is jy bang vir niks nie. Geestelike rekeningkunde behels die beginsel dat ons verskillend dink oor geld na gelang van waar dit kom of waarop ons dit uitgee.
Almal ken die spreekwoord "erfgeld is swerfgeld". Dit beskryf dit eintlik perfek. Mense gee geld waarvoor hulle hard gewerk het, baie moeiliker uit as geld wat aan hulle geskenk is. Dit is baie makliker om op 'n groot vakansie te gaan met jou erfporsie as met jou salaris.